**Internatkursus i november 2017

Fransklærerforeningen udbyder internatkursus om ’Fagdidaktisk reformkursus for fransk, spansk og italiensk på basis af de nye læreplaner’. Kurset henvender sig til fransklærere, spansklærere og italiensklærere på STX, HHX og VUC. Kurset formål er at give fransklærere, spansklærere og italiensklærere indsigt i og fagdidaktiske værktøjer til at implementere den undervisning, som reformens justeringer i de romanske sprogs læreplaner har medført.

Kursus:
’Fagdidaktisk reformkursus for fransk, spansk og italiensk på basis af de nye læreplaner 2017’

Kursusudbyder:
Fransklærerforeningen

Kurset laves i samarbejde med:
Fransklærerforeningen laver kurset i samarbejde med spansklærerforeningen og italiensklærerforeningen

Formål og Indhold:
Kurset vil indeholde teoretiske oplæg om de områder, som er berørte af ændringer i den nye læreplan og praktiske didaktiske eksempler på, hvordan disse ændringer kan implementeres i undervisningen, herunder fx:**

* **Ordforrådstilegnelse og intelligente læsestrategier - dette område knytter sig specielt til de kompetencer, som eleverne skal tilegne sig i forbindelse med kravene i den nye skriftlige elektroniske eksamen.**
* **Metoder til at styrke eleverne spontane mundtlige kommunikation på fremmedsproget – dette område knytter sig specielt til de sproglige kompetencer, som eleverne skal tilegne sig og kunne anvende i forbindelse med kravene til den nye mundtlige eksamen og i særdeleshed i forbindelse med et aktuelt og uforberedt møde med en fransktalende person.**
* **Opbygning af interkulturel kompetence - viden om og forståelse for forskellige kulturers omgangsformer, skik og brug.**
* **Træning af elevernes innovative kompetence gennem innovative undervisningsformer og forløb.**
* **Faglig og dannelsesmæssig optimering af elevernes anvendelse af de digitale muligheder og redskaber.**
* **Den nye SRP-opgave – herunder fokus på det tværfaglige, det metodiske og det mundtlige forsvar for opgaven.**

**Målgruppe:**
**Fransklærere, spansklærere og italiensklærere fra STX, HHX og VUC

Tid og sted:
Internatkursus med overnatning:
Fra tirsdag d. 21. november kl. 9.00 til onsdag d. 22. november kl. 17.00, 2017.
Sted: Severin Kursuscenter i Middelfart

Pris:
3900 kr.

Tilmelding:
Senest 1. oktober 2017 til Ulla Pedersen på** **ulla.pedersen@skolekom.dk** **tlf.  29 868143

Ved tilmeldingen oplyses navn, ansættelsessted, skolens adresse og ean-nummer.**